અમેરિકામાં ક્રૂડ ઓઈલનું ઉત્પાદન સતત વધી રહ્યું હોવાથી ત્યાં ઓઈલના ભાવમાં થઈ રહેલો ઘટાડો ચિંતાજનક સપાટીએ પહોંચી ગયો છે. જોકે, આંતરરાષ્ટ્રીય બજારમાં ક્રૂડના ભાવ સતત ઘટી રહ્યા હોવાથી ભારત જેવા અનેક દેશોમાં આનંદનું વાતાવરણ છે. ક્રૂડ ઓઈલના ભાવમાં ઘટાડો થતાં સામાન્ય વ્યક્તિ જ નહીં સરકાર પણ ખુશખુશાલ છે કારણ કે, આ સ્થિતિમાં કેન્દ્ર સરકાર ઓઈલ ઉત્પાદનો પર કરવેરા નાંખી શકી છે અને બીજી તરફ, ઓઈલ કંપનીઓને કિંમતોમાં ઘટાડો કરવા પણ દબાણ રહી છે. જોકે, ક્રૂડ ઓઈલના ઉત્પાદન અને કિંમતના ઘટાડાથી અર્થતંત્રમાં મંદી આવવાની પણ શક્યતા હોવાનું નિષ્ણાતો કહી રહ્યા છે.